Ստանիսլավ Պրոսինենկո

**Ստանիսլավ Վլադիմիրովիչ Պրոսինենկո** (, ), Ռուսաստանի քաղաքացիություն ունեցող ուկրաինացի ֆուտբոլիստ, կիսապաշտպան:

## Կենսագրություն
Ծնվել է 1991 թվականի հունիսի 26-ին Սիմֆերոպոլում։ Նրա հայրը՝ Վլադիմիր Պրիցենկոն, Սիմֆերոպոլի «Տավրիայի» պատմության լավագույն ֆուտբոլիստներից մեկն է, կարիերան ավարտելուց հետո եղել է ակումբի մարզիչը։

Ուկրաինայի մանակապատանեկան ֆուտբոլային լիգայում սկզբում 2002-2003 թվականներին հանդես է եկել «Տավրիայում», իսկ հետո սովորել է Դոնեցկի «Շախտյորի» դպրոցում։ 2006 թվականին Ալեքսանդր Բրագինի հուշամրցաշարում Պոսիչենկոն ճանաչվել է մրցաշարի լավագույն խաղացող, իսկ «Շախտյորը» դարձել է հաղթող։ Հաջորդ տարի ևս «Շախտյորը» հաղթանակ է տոնել, իսկ Պոսիչենկոն ընդգրկվել է մրցաշարի խորհրդանշական հավաքականում։

### Ակումբային կարիերա
2008 թվականին հայտնվել է «Շախտյոր 3ում», ակումբը հանդես է եկել Ուկրաինայի երկրորդ լիգայում։  Թիմում Նովիչենկոն դարձել է առաջատարներից մեկը։ «Շախտյորի» հիմնական կազմի հետ հաճախ է մասնակցել մարզումներին և ընկերական խաղերին։ 2008 թվականի ձմռանը ընկերական խաղերից մեկում վնասվածք է ստացել։

2009 թվականի ձմռանը Ղրիմտեպլիցայի գավաթի նախամրցաշրջանային մրցաշարում «Շախտյոր-3» հասել է եզրափակիչ, որտեղ 11-մետրանոցներով պարտվել է մոլդովական «Օլիմպիային» (1:1, 4:5)։ Ընդհանուր առմամբ, «Շախտյոր-3-ի» կազմում անցկացրել է 52 հանդիպում և դարձել 9 գոլի հեղինակ, ինչպես նաև մասնակցել է 7 հանդիպման և դարձել 1 գոլի հեղինակ Ուկրաինայի երիտասարդական առաջնությունում:

2011 թվականի հունվարին Պյոտր Օպարինի հետ, որը նրա հետ խաղացել է նաև «Շախտյոր-3-ում» փորձաշրջան է անցել «Տավրիայում»։ Շուտով պայմանագիր կնքել է ակումբի հետ «1+1» սխեմայով։

Ուկրաինայի Պրեմիեր լիգայում նորամուտն նշել է 2011 թվականի մարտի 12-ին «Կրիվբասի» դեմ տնային խաղում (2:1)՝ 84-րդ րոպեին փոխարինելով Ռուսլան Պլատոն: Հաջորդ խաղում առաջին անգամ հիմնական կազմում դուրս է եկել Կիևի «Արսենալի» դեմ խաղում (1:2), 34-րդ և 42-րդ րոպեներին Պրիցիենկոն երկու գոլ է խփել Սերգեյ Պոգորելոյի դարպասը, իսկ 43-րդ րոպեին փոխարինվել է Սլոբոդան Մարկովիչով, քանի որ նրա քիթը կոտրվել է։

Ռուսաստանի՝ Ղրիմի բռնակցումից հետո ընդունել է Ռուսաստանի քաղաքացիություն: 2014 թվականի հունիսին տեղափոխվել է Ռուսաստանի առաջին դիվիզիոնի «Տոսնո» ակումբ, 2017 թվականի փետրվարին վարձակալությամբ տրվել է «Բալթիկային» մինչև մրցաշրջանի ավարտը։ Հունիսին մշտական հիմունքներով տեղափոխվել է «Բալթիկա»։ 2018 թվականի փետրվարին հեռացել է «Բալթիկայից»։

Որոշ ժամանակ հանդես է եկել վրացական «Կոլխեթի-1913» ակումբում։ 2019 թվականի փետրվարին վերադարձել է «Բալթիկա»՝ սկզբում պայմանագիր կնքելով մինչև մրցաշրջանի ավարտը, իսկ մրցաշրջանի ավարտից հետո երկարաձգել է պայմանագիրը մինչև 2020 թվականը։ 2021 թվականի փետրվարին պայմանագիր է կնքել Ռուսաստանի առաջին դիվիզիոնում հանդես եկող «Ակրոն» ակումբի հետ։

### Կարիրա հավաքականում
Հանդես է եկել Ուկրաինայի մինչև 17 տարեկանների հավաքականում։ 2007 թվականի հունիսին Անատոլի Բուզնիկը նրան հրավիրել է Վիկտոր Բաննիկովի հուշահամալիր։ Այնուհետև Ուկրաինայի պատանեկան հավաքականը եզրափակչում պարտվել է Թուրքիայի հավաքականին (0: 2), Պոսիչենկոն այդ խաղում գոլ խփելու երկու լավ հնարավորություն է ունեցել, սակայն երկու անգամն էլ խփել է դարպասաձողին: Մինչև 17 տարեկանների հավաքականում հանդես է եկել 2006 թվականից մինչև 2008 թվականը և անցկացրել է 25 հանդիպում և դարձել 4 գոլի հեղինակ:

2008 թվականին մեկ հանդիպում է անցկացրել մինչև 19 տարեկանների հավաքականում:

## Ընտանիք
Հորեղբայր Սերգեյն ու զարմիկ Դենիսը նույնպես ֆուտբոլիստներ են։

## Ծանոթագրություններ

## Արտաքին հղումներ
* Профиль на официальном сайте СК «Таврия»

Կատեգորիա:Շախտյոր Դոնեցկի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ